Kliek HIER as jy via e-pos in kennis gestel wil word as ek 'n nuwe post op my BLOG maak. Jy kan enige tyd weer kanselleer as jy wil en ek het glad nie toegang tot wie op die lys is nie. My gunsteling Podcasts/Potgooie
Een van die groot salighede wat my hier in Australië te beurt geval het is die feit dat ek nie meer soos in my geboorteland in die oggende in verseersknope hoef vas te sit nie. Ek laat daardie las oor aan die busdrywers wat my in die oggende by die stadie moet aflewer. As die busrit langer vat is dit alles vir my heel gewensd, want dit beteken eenvoudig dat daar meer tyd is om na my gunsteling potgooie (podcasts) te luister. Hetsy op die bus of op die trein traak die tyd my nie meer soveel nie, want ek kan in elk geval nie meer daaraan verander nie. Ek het al heelwat oudioboeke en "podcasts" deurgeluister op die trein in die oggend en die middag.
Die Geskiedenis van die Bizantynse/Oostelike Romeinse Ryk aan die hand van 12 Bizantynse Regeerders - deur Lars Brownworth285 nC - 1453 nC
793 nC - 1194 nCRSS FEED : Norman Centuries podcast
Luister aanlyn na hierdie uitstekende podcast : Norman Centuries Dit begin met die plundering van die Europese wêreld van Westelike Europa en Brittanje deur groepe van Skandinawiese Viking "avonturiers". Dit vertel die storie van 'n Noorweegse Viking Rolf die Viking wat so groot was dat hy altyd net gestap het omdat hulle nie 'n perd kon kry wat hom kon dra nie. Daar word vertel van hoe Karel die Grote (Charlemagne) se Frankiese koningkryk toenemend die prooi was van hierdie Noormanne wat die kus van Noordelike Frankryk geplunder het. Uiteindelik het die Franke in 911 nC besluit om vir hulle 'n groot kusstreek te oorhandig wat ons nou ken as Normandië - in ruil daarvoor dat hulle die Christelike geloof aanneem en hulle "beserker" gode Odin opgee. Op hierdie manier moes die Vikings hul eie grondgebied beskerm. Daar word breedvoerig ingegaan op die magtige Vikings wat eeue lank die beskaafde wêreld geterroriseer het. Vikings het ook Brittanje ingeval en selfs Dublin in Ierland gestig. Hulle het Konstantinopel ingeval en selfs Rusland se naam is van hulle afkomstig. Die lewens van baie van die Noormanne word behandel asook die inval van Brittanke deur William die Veroweraar. Later was daar selfs 'n Noorweegse koning op die Britse kroon sodat daar tot vandag nog bande tussen die Britse en Noorwee is. Dit is 'n baie, baie interessante podcast en ek sal dit hoogs aanbeveel.
Die Geskiedenis van die Christelike Kerk (Communio Sanctorum) - deur Lance Ralston33 nc - 1700 nCRSS FEED : History of the Christian ChurchLuister dit aanlyn by History of the Christian Church (www.sanctorum.us)Hierdie is 'n UITSTEKENDE podcast wat die geskiedenis van die Christelike Kerk volg vanaf die eerste bekeerlinge nadat Jesus opgevaar het in die hemel tot vandag. Daar is reeds meer as 80 episodes en dit trek huidiglik (ten tye van hierdie skrywe) in die Hervorming van die 16de eeu met Martin Luther.